CELEX: 52013PC0502
Language: el
Date: 2013-07-09
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό κριτηρίων προσδιορισμού των περιπτώσεων στις οποίες ανακτημένο χαρτί παύει να αποτελεί απόβλητο σύμφωνα με το άρθρο 6 παράγραφος 1 της οδηγίας 2008/98/ΕΚ για τα απόβλητα

|
			
		
		
		52013PC0502
		
			Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό κριτηρίων προσδιορισμού των περιπτώσεων στις οποίες ανακτημένο χαρτί παύει να αποτελεί απόβλητο σύμφωνα με το άρθρο 6 παράγραφος 1 της οδηγίας 2008/98/ΕΚ για τα απόβλητα /* COM/2013/0502 final - 2013/0235 (NLE) */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
Σύμφωνα
με το άρθρο 6
παράγραφος 1
της οδηγίας
2008/98/ΕΚ για τα
απόβλητα,
ορισμένα
προσδιορισμένα
απόβλητα
παύουν να
αποτελούν
απόβλητα, εάν
έχουν υποστεί
εργασία
ανάκτησης και
εφόσον πληρούν
ειδικά κριτήρια
που θα
καθοριστούν
σύμφωνα με
τους όρους που
προβλέπει η εν
λόγω διάταξη.
Σύμφωνα με το
άρθρο 6
παράγραφος 2
της εν λόγω
οδηγίας, τα
κριτήρια αυτά
πρέπει να
καθοριστούν
από την
Επιτροπή για
συγκεκριμένα
υλικά και να
θεσπιστούν με
την
κανονιστική
διαδικασία με
έλεγχο που αναφέρεται
στο άρθρο 39
παράγραφος 2
της ως άνω
οδηγίας.
Προς
τούτο η
Ευρωπαϊκή
Επιτροπή
υπέβαλε προς
ψηφοφορία
σχέδιο
κανονισμού
στην επιτροπή
που έχει συσταθεί
βάσει του
άρθρου 39 της
οδηγίας. Η
επιτροπή δεν
διατύπωσε
ευνοϊκή γνώμη
για το σχέδιο
κανονισμού
κατά τη συνεδρίασή
της στις 9
Ιουλίου 2012. Ο
κύριος
προβληματισμός
που εξέφρασαν
ορισμένα κράτη
μέλη αφορούσε
την υπαγωγή
ενός πολυστρωματικού
υλικού στο
πεδίο
εφαρμογής του
κανονισμού της
Επιτροπής,
δεδομένου ότι
το υλικό αυτό με
περιεκτικότητα
σε συστατικά
πλην του
χαρτιού έως 25% θα
αποτελεί
κίνδυνο για το
περιβάλλον αν
υποβληθεί σε
ακατάλληλη
επεξεργασία. Η
Επιτροπή έλαβε
γνώση του εν
λόγω
επιχειρήματος.
Ωστόσο εμμένει
και παραπέμπει
αμετάβλητη τη
νομική πρόταση
στο Συμβούλιο καθώς,
σύμφωνα με το
άρθρο 3 παράγραφος
5 και το τμήμα 3 του
παραρτήματος I, το
κλάσμα των
υλικών πλην
του χαρτιού υπόκειται
σε υποχρέωση
ανάκτησης και σε
σύστημα
ιχνηλασιμότητας,
αντιστοίχως.
Κατόπιν
των ανωτέρω
και σύμφωνα με
τη διαδικασία του
άρθρου 5α της
απόφασης 1999/468/EΚ,
υποβάλλεται
στο Συμβούλιο
πρόταση
κανονισμού του
Συμβουλίου, η
οποία
διαβιβάζεται
ταυτόχρονα στο
Ευρωπαϊκό
Κοινοβούλιο.
2013/0235 (NLE)
Πρόταση
ΚΑΝΟΝΙΣΜΟΣ
ΤΟΥ ΣΥΜΒΟΥΛΙΟΥ
για τον
καθορισμό
κριτηρίων
προσδιορισμού
των περιπτώσεων
στις οποίες
ανακτημένο
χαρτί παύει να
αποτελεί
απόβλητο
σύμφωνα με το
άρθρο 6 παράγραφος
1 της οδηγίας
2008/98/ΕΚ για τα
απόβλητα
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη της
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη την
οδηγία 2008/98/ΕΚ
του
Ευρωπαϊκού
Κοινοβουλίου
και του
Συμβουλίου,
της 19ης
Νοεμβρίου 2008, για
τα απόβλητα
και την
κατάργηση
ορισμένων
οδηγιών[1],
και ιδίως το
άρθρο 6 παράγραφος
2,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Από
την αξιολόγηση
των διαφόρων ειδών
αποβλήτων
προκύπτει ότι
οι αγορές
ανακύκλωσης χαρτιού
θα αποκόμιζαν
οφέλη από την
ανάπτυξη ειδικών
κριτηρίων
προσδιορισμού
των
περιπτώσεων στις
οποίες το
χαρτί που
προέρχεται από
απόβλητα παύει
να αποτελεί
απόβλητο. Τα
κριτήρια αυτά
θα πρέπει να
διασφαλίζουν
υψηλό επίπεδο
προστασίας του
περιβάλλοντος
και να
εφαρμόζονται
με την
επιφύλαξη της
ταξινόμησης
του
ανακτημένου
χαρτιού ως
απόβλητου από τρίτες
χώρες.
(2)       Εκθέσεις
του Κοινού
Κέντρου
Ερευνών της
Ευρωπαϊκής
Επιτροπής
έχουν δείξει
ότι υπάρχει
αγορά και
ζήτηση για το
ανακτημένο
χαρτί που
προορίζεται να
χρησιμοποιηθεί
ως πρώτη ύλη σε
χαρτοποιίες.
Το ανακτημένο
χαρτί θα
πρέπει συνεπώς
να έχει επαρκή
καθαρότητα και
να πληροί τα
σχετικά
πρότυπα ή
προδιαγραφές
που απαιτεί η
χαρτοβιομηχανία.
(3)       Τα
κριτήρια προσδιορισμού
των
περιπτώσεων
στις οποίες
ανακτημένο
χαρτί παύει να
αποτελεί
απόβλητο θα
πρέπει να
εξασφαλίζουν
ότι χαρτί που
προκύπτει από
εργασίες
ανάκτησης
πληροί τις
τεχνικές
απαιτήσεις της
χαρτοβιομηχανίας,
είναι σύμφωνο
με την
ισχύουσα
νομοθεσία και
τα υφιστάμενα
πρότυπα που
εφαρμόζονται
στα προϊόντα
και δεν έχει
συνολικές
δυσμενείς
επιπτώσεις στο
περιβάλλον ή
την ανθρώπινη
υγεία.
Εκθέσεις του
Κοινού Κέντρου
Ερευνών της
Ευρωπαϊκής
Επιτροπής
έχουν δείξει
ότι τα
προτεινόμενα κριτήρια
για τα
απόβλητα που χρησιμοποιούνται
ως εισροές
στις εργασίες
ανάκτησης, για
τις διεργασίες
και τεχνικές
επεξεργασίας, καθώς
και για το
χαρτί που
προκύπτει από
εργασίες
ανάκτησης, εξυπηρετούν
τους στόχους αυτούς,
καθώς
αναμένεται να
έχουν ως
αποτέλεσμα την
παραγωγή
χαρτιού χωρίς
επικίνδυνες
ιδιότητες και
επαρκώς
απαλλαγμένου
από άλλα
συστατικά πλην
του χαρτιού.
(4)       Προκειμένου
να
διασφαλιστεί η
συμμόρφωση με
τα κριτήρια, είναι
σκόπιμο να
παρέχονται
πληροφορίες
σχετικά με το
ανακτημένο
χαρτί που έχει
πάψει να
αποτελεί
απόβλητο και
να εφαρμόζεται
σύστημα
διαχείρισης.
(5)       Για
να δοθεί στις
επιχειρήσεις η
δυνατότητα να
προσαρμοστούν
στα κριτήρια
προσδιορισμού
των περιπτώσεων
στις οποίες το
ανακτημένο
χαρτί παύει να
αποτελεί
απόβλητο, είναι
σκόπιμο να
προβλεφθεί ένα
εύλογο χρονικό
διάστημα
έπειτα από το
οποίο θα
εφαρμόζεται ο
παρών
κανονισμός.
(6)       Θα
πρέπει να
θεσπιστούν
συγκεκριμένα
κριτήρια για
τον
αποχαρακτηρισμό
των αποβλήτων
χαρτιού πολλαπλών
υλικών με
υψηλή
περιεκτικότητα
σε συστατικά
πλην του
χαρτιού για να
διασφαλιστεί η
αποτελεσματική
ανακύκλωση του
χαρτιού και
ανάκτηση των
συστατικών
πλην του
χαρτιού.
(7)       Επειδή
η επιτροπή που
έχει συσταθεί
βάσει του άρθρου
39 παράγραφος 1
της οδηγίας
2008/98/ΕΚ δεν
γνωμοδότησε για
τα μέτρα που
προβλέπονται
στον παρόντα
κανονισμό, η
Επιτροπή υπέβαλε
στο Συμβούλιο
πρόταση
σχετικά με τα
μέτρα, την
οποία
διαβίβασε
ταυτόχρονα στο
Ευρωπαϊκό Κοινοβούλιο,
ΕΞΕΔΩΣΕ
ΤΟΝ ΠΑΡΟΝΤΑ
ΚΑΝΟΝΙΣΜΟ:
Άρθρο 1
Αντικείμενο
Ο παρών
κανονισμός
καθορίζει τα
κριτήρια
προσδιορισμού
των
περιπτώσεων
στις οποίες το
ανακτημένο
χαρτί που
προορίζεται
για χρήση των
ινών χαρτιού
για την
παραγωγή
χαρτιού, παύει
να αποτελεί
απόβλητο.
Άρθρο 2
Ορισμοί
Για
τους σκοπούς
του παρόντος
κανονισμού
ισχύουν οι
ορισμοί της
οδηγίας 2008/98/ΕΚ.
Επιπροσθέτως
ισχύουν οι
ακόλουθοι
ορισμοί:
1.           «ανακτημένο
χαρτί»: χαρτί
και χαρτόνι
που
προέρχονται
από την ανάκτηση
αποβλήτων·
2.           «ανακτημένο
χαρτί
πολλαπλών
υλικών»: ανακτημένο
χαρτί, όπως
χρησιμοποιημένα
χαρτοκυτία
ποτών και στρωματικές
και
επιστρωμένες
συσκευασίες, που
περιέχει
περισσότερο
από 5% αερόξηρου
βάρους υλικών
πλην του
χαρτιού τα
οποία δεν μπορούν
να
διαχωριστούν
με τεχνικές
ξηρής διαλογής·
3.           «κάτοχος»:
το φυσικό ή
νομικό πρόσωπο
στην κατοχή
του οποίου
ευρίσκεται το
ανακτημένο
χαρτί·
4.           «παραγωγός»:
ο κάτοχος ο
οποίος
μεταβιβάζει
ανακτημένο χαρτί
σε άλλον
κάτοχο για
πρώτη φορά ως
ανακτημένο χαρτί
το οποίο
έπαυσε να
αποτελεί
απόβλητο·
5.           «εισαγωγέας»:
κάθε φυσικό ή
νομικό πρόσωπο
εγκατεστημένο
εντός της
Ένωσης, το
οποίο εισάγει
ανακτημένο
χαρτί που
έπαυσε να αποτελεί
απόβλητο στο
τελωνειακό
έδαφος της
Ένωσης·
6.           «ειδικευμένο
προσωπικό»: προσωπικό
το οποίο
διαθέτει την
κατάλληλη
πείρα ή
κατάρτιση ώστε
να
παρακολουθεί
και να
αξιολογεί τις
ιδιότητες του
ανακτημένου
χαρτιού·
7.           «μακροσκοπική
εξέταση»: εξέταση
του
ανακτημένου
χαρτιού, η
οποία καλύπτει
όλα τα μέρη
ενός φορτίου, χρησιμοποιώντας
τις ανθρώπινες
αισθήσεις ή μη
εξειδικευμένο
εξοπλισμό·
8.           «φορτίο»:
μια παρτίδα
ανακτημένου
χαρτιού που
προορίζεται
για παράδοση
από παραγωγό
σε άλλο κάτοχο
και μπορεί να
περιέχεται σε
μία ή
περισσότερες
μονάδες μεταφοράς,
όπως
εμπορευματοκιβώτια.
Άρθρο 3
Κριτήρια
για το
ανακτημένο
χαρτί
Το
ανακτημένο
χαρτί παύει να
αποτελεί
απόβλητο όταν,
κατά τη
μεταβίβαση από
τον παραγωγό
σε άλλο κάτοχο,
πληρούνται
όλες οι
ακόλουθες
προϋποθέσεις:
1.           το
χαρτί που
προκύπτει από
την εργασία
ανάκτησης
πληροί τα
κριτήρια που
προβλέπονται
στο παράρτημα I τμήμα
1·
2.           τα
απόβλητα που
χρησιμοποιούνται
ως εισροές στην
εργασία
ανάκτησης
πληρούν τα
κριτήρια που
προβλέπονται
στο παράρτημα I τμήμα
2·
3.           τα
απόβλητα που
χρησιμοποιούνται
ως εισροές
στην εργασία
ανάκτησης
έχουν υποστεί
επεξεργασία
σύμφωνα με τα
κριτήρια που
προβλέπονται
στο παράρτημα I τμήμα
3·
4.           ο
παραγωγός ή ο
εισαγωγέας
έχει
εκπληρώσει τις
υποχρεώσεις
που
προβλέπονται
στα άρθρα 4 και 5·
5.           το
ανακτημένο
χαρτί
προορίζεται
για χρήση ινών
χαρτιού για
την παραγωγή
χαρτιού. Επιπλέον,
τα υλικά πλην
του χαρτιού σε
φορτία χαρτιού
πολλαπλών
υλικών
προορίζονται
για ανάκτηση.
Άρθρο 4
Δήλωση
συμμόρφωσης
1.           Για
κάθε φορτίο
ανακτημένου
χαρτιού, ο
παραγωγός ή ο
εισαγωγέας
εκδίδει δήλωση
συμμόρφωσης
σύμφωνα με το
υπόδειγμα που
παρατίθεται στο
παράρτημα II.
2.           Ο
παραγωγός ή ο
εισαγωγέας
διαβιβάζει τη
δήλωση συμμόρφωσης
στον επόμενο
κάτοχο του
φορτίου ανακτημένου
χαρτιού. Ο
παραγωγός ή ο
εισαγωγέας
φυλάσσει
αντίγραφο της
δήλωσης
συμμόρφωσης
για περίοδο
τουλάχιστον
ενός έτους από
την ημερομηνία
έκδοσής της
και το θέτει
στη διάθεση
των αρμοδίων
αρχών κατόπιν
αιτήματός τους.
3.           Η
δήλωση
συμμόρφωσης
μπορεί να
εκδίδεται σε
ηλεκτρονική
μορφή.
Άρθρο 5
Σύστημα
διαχείρισης
1.           Ο
παραγωγός
εφαρμόζει
σύστημα διαχείρισης
που
αποδεικνύει τη
συμμόρφωση με
τα κριτήρια
που
αναφέρονται
στο άρθρο 3.
2.           Το
σύστημα
διαχείρισης
περιλαμβάνει
μια σειρά από
τεκμηριωμένες
διαδικασίες
για καθεμία
από τις
ακόλουθες
πτυχές:
α)      παρακολούθηση
της ποιότητας
του
ανακτημένου χαρτιού
που προκύπτει
από την
εργασία
ανάκτησης, όπως
ορίζει το
παράρτημα Ι τμήμα
1 (συμπεριλαμβανομένων
δειγματοληψιών
και αναλύσεων)·
β)      έλεγχος
αποδοχής των
αποβλήτων που
χρησιμοποιούνται
ως εισροές
στην εργασία
ανάκτησης, όπως
ορίζει το
παράρτημα Ι
τμήμα 2·
γ)      παρακολούθηση
των διεργασιών
και τεχνικών
επεξεργασίας
που
περιγράφονται
στο παράρτημα
Ι σημείο 3·
δ)      παρακολούθηση
της εργασίας
ανάκτησης των
συστατικών
πλην του
χαρτιού του
χαρτιού
πολλαπλών υλικών,
όπως ορίζει το
παράρτημα Ι τμήμα
3 κατά
περίπτωση·
ε)      πληροφορίες
από τους
πελάτες όσον
αφορά τη συμμόρφωση
με την
ποιότητα του
ανακτημένου
χαρτιού·
στ)    τήρηση
αρχείων με τα
αποτελέσματα
της παρακολούθησης
που διεξάγεται
σύμφωνα με τα
στοιχεία α) έως
δ)·
ζ)      αναθεώρηση
και βελτίωση
του συστήματος
διαχείρισης·
η)      κατάρτιση
του προσωπικού.
3.           Το
σύστημα
διαχείρισης
καθορίζει
επίσης τις ειδικές
απαιτήσεις
παρακολούθησης
που προβλέπονται
στο παράρτημα
Ι για κάθε
κριτήριο.
Συγκεκριμένα,
όσον αφορά το
χαρτί
πολλαπλών
υλικών, ο
παραγωγός
τηρεί αρχεία
για περίοδο
τουλάχιστον
τριών ετών
σχετικά με την
ταυτοποίηση των
επόμενων
κατόχων μέχρι
την ανάκτηση
όλων των υλικών
του χαρτιού
πολλαπλών
υλικών και με
τις μεταβιβαζόμενες
ποσότητες, και
τα θέτει στη
διάθεση των
αρμοδίων
αρχών, κατόπιν
αιτήματός τους.
4.           Η
συμμόρφωση του
συστήματος
διαχείρισης με
τις απαιτήσεις
του παρόντος
άρθρου
επαληθεύεται
από οργανισμό
αξιολόγησης
της
συμμόρφωσης,
όπως αυτός
ορίζεται στον
κανονισμό (ΕΚ)
αριθ. 765/2008[2]
του Ευρωπαϊκού
Κοινοβουλίου
και του
Συμβουλίου, ο
οποίος έχει
διαπιστευθεί
σύμφωνα με τον
εν λόγω
κανονισμό, ή
από επαληθευτή
περιβάλλοντος,
όπως αυτός
ορίζεται στο
άρθρο 2 παράγραφος
20 στοιχείο β) του
κανονισμού (ΕΚ)
αριθ. 1221/2009[3]
του Ευρωπαϊκού
Κοινοβουλίου
και του
Συμβουλίου, ο
οποίος είναι
διαπιστευμένος
ή
αδειοδοτημένος
σύμφωνα με τον
εν λόγω
κανονισμό. Η
επαλήθευση θα
πρέπει να
διενεργείται
ανά τριετία.
Μόνο
επαληθευτές με
το ακόλουθο
πεδίο
διαπίστευσης ή
άδειας βάσει των
κωδικών NACE, όπως
ορίζονται στον
κανονισμό (ΕΚ)
αριθ. 1893/2006[4]
του Ευρωπαϊκού
Κοινοβουλίου
και του
Συμβουλίου, θεωρείται
πως έχουν
επαρκή ειδική
πείρα ώστε να διενεργούν
την επαλήθευση
που αναφέρεται
στον παρόντα
κανονισμό:
* NACE Code 38 (Συλλογή,
επεξεργασία
και διάθεση
αποβλήτων,
ανάκτηση
υλικών) ή
* NACE Code 17 (Χαρτοποιία
και παραγωγή
χάρτινων
προϊόντων).
5.           Ο
εισαγωγέας
απαιτεί από
τους
προμηθευτές
του να εφαρμόζουν
σύστημα
διαχείρισης το
οποίο πληροί τις
απαιτήσεις των
παραγράφων 1, 2 και
3 του παρόντος
άρθρου και
έχει
επαληθευθεί
από ανεξάρτητο
εξωτερικό
επαληθευτή.
Το
σύστημα
διαχείρισης
του προμηθευτή
πιστοποιείται
είτε από
οργανισμό
αξιολόγησης
της συμμόρφωσης
ο οποίος είναι
διαπιστευμένος
από φορέα διαπίστευσης
αξιολογημένο
επιτυχώς από
ομότιμους για
την εν λόγω
δραστηριότητα
από τον φορέα
που έχει
αναγνωριστεί
βάσει του
άρθρου 14 του
κανονισμού (ΕΚ) αριθ.
765/2008 είτε από
επαληθευτή
περιβάλλοντος
διαπιστευμένο
ή
αδειοδοτημένο,
σύμφωνα με τον
κανονισμό (ΕΚ) αριθ.
1221/2009, από φορέα
διαπίστευσης ή
αδειοδότησης,
ο οποίος
επίσης
υπόκειται σε
αξιολόγηση από
ομότιμους
σύμφωνα με το
άρθρο 31 του εν
λόγω κανονισμού.
Οι
επαληθευτές
που επιθυμούν
να
δραστηριοποιηθούν
σε τρίτες
χώρες πρέπει
να λάβουν
ειδική διαπίστευση
ή άδεια, σύμφωνα
με τις ειδικές
διατάξεις του
κανονισμού (ΕΚ) αριθ.
765/2008 ή του
κανονισμού (ΕΚ)
αριθ. 1221/2009 σε
συνδυασμό με
την απόφαση
της Επιτροπής 2011/832/EΕ[5] της
Επιτροπής.
6.           Ο
παραγωγός
παρέχει στις
αρμόδιες αρχές
πρόσβαση στο
σύστημα
διαχείρισης
κατόπιν
αιτήματός τους.
Άρθρο 6
Έναρξη
ισχύος
Ο παρών
κανονισμός
αρχίζει να
ισχύει την
εικοστή ημέρα
από τη
δημοσίευσή του
στην Επίσημη
Εφημερίδα της
Ευρωπαϊκής
Ένωσης.
Εφαρμόζεται
από την 1η
Ιανουαρίου 2014.
Ο παρών
κανονισμός
είναι
δεσμευτικός ως
προς όλα τα
μέρη του και
ισχύει άμεσα
στα κράτη μέλη
σύμφωνα με τις
Συνθήκες.
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΠΑΡΑΡΤΗΜΑ
I
Κριτήρια
για το
ανακτημένο
χαρτί
 Κριτήρια || Απαιτήσεις αυτοπαρακολούθησης 
 Τμήμα 1. Ποιότητα του χαρτιού που προκύπτει από την εργασία ανάκτησης 
 1.1         Το χαρτί που προκύπτει από την εργασία ανάκτησης ταξινομείται σύμφωνα με το ευρωπαϊκό πρότυπο αριθ. ΕΝ 643. || Κάθε φορτίο ταξινομείται από ειδικευμένο προσωπικό.   
 1.2         Η περιεκτικότητα σε συστατικό πλην του χαρτιού είναι μικρότερη ή ίση με 1,5 % αερόξηρου βάρους. Συστατικό πλην του χαρτιού είναι οποιοδήποτε υλικό εκτός του χαρτιού, το οποίο εμπεριέχεται σε ανακτημένο χαρτί και μπορεί να διαχωριστεί με τεχνικές ξηρής διαλογής. Παραδείγματα συστατικών πλην του χαρτιού είναι τα μέταλλα, πλαστικά, γυαλί, υφαντικές ύλες, χώμα, άμμος, τέφρα, σκόνη, κηρός, άσφαλτος, κεραμικά, καουτσούκ, ύφασμα, ξύλο και συνθετικές οργανικές ουσίες. Τα ορυκτά μέσα πληρώσεως που συνδέονται με ίνες χαρτιού, όπως η άργιλος, το ανθρακικό ασβέστιο και το άμυλο, θεωρούνται μέρη του χαρτιού και δεν λογίζονται ως συστατικά πλην του χαρτιού. Το χαρτί πολλαπλών υλικών με περιεκτικότητα σε υλικά πλην του χαρτιού μεγαλύτερη από 30% αερόξηρου βάρους υπολογίζεται στο σύνολό του ως συστατικό πλην του χαρτιού.   || Κάθε φορτίο υποβάλλεται σε οπτική εξέταση από ειδικευμένο προσωπικό. Ανά τακτά χρονικά διαστήματα και υπό την επιφύλαξη αναθεώρησης σε περίπτωση σημαντικών αλλαγών στη λειτουργική διεργασία, αντιπροσωπευτικά δείγματα κάθε ποιότητας ανακτημένου χαρτιού υποβάλλονται σε σταθμική ανάλυση για τη μέτρηση της περιεκτικότητας των συστατικών πλην του χαρτιού. Η περιεκτικότητα σε συστατικά πλην του χαρτιού προσδιορίζεται με ζύγιση μετά τον μηχανικό ή χειροκίνητο (κατά περίπτωση) διαχωρισμό των υλικών με προσεκτική οπτική εξέταση. Η κατάλληλη συχνότητα δειγματοληπτικής παρακολούθησης καθορίζεται με γνώμονα τους ακόλουθους παράγοντες: τον αναμενόμενο τύπο μεταβλητότητας (για παράδειγμα, όπως προκύπτει από τα ιστορικά αποτελέσματα)· τον εγγενή κίνδυνο διακύμανσης της ποιότητας των αποβλήτων που χρησιμοποιούνται ως εισροές στην εργασία ανάκτησης και σε κάθε μετέπειτα επεξεργασία, για παράδειγμα υψηλότερη μέση περιεκτικότητα σε πλαστικό ή γυαλί του χαρτιού διαλογής από συστήματα συλλογής χαρτιού πολλαπλών υλικών· την εγγενή ακρίβεια της μεθόδου παρακολούθησης και την εγγύτητα των αποτελεσμάτων της περιεκτικότητας σε συστατικά πλην του χαρτιού προς το ανώτατο όριο του 1,5 % αερόξηρου βάρους. Η διαδικασία καθορισμού της συχνότητας παρακολούθησης θα πρέπει να τεκμηριώνεται στο πλαίσιο του συστήματος διαχείρισης και να είναι διαθέσιμη για έλεγχο. 
 1.3         Το ανακτημένο χαρτί, συμπεριλαμβανομένων των συστατικών του και συγκεκριμένα της μελάνης και των χρωστικών, δεν εμφανίζει καμία από τις επικίνδυνες ιδιότητες που αναφέρονται στο παράρτημα III της οδηγίας 2008/98/ΕΚ. Το ανακτημένο χαρτί συμμορφώνεται με τα όρια συγκέντρωσης που καθορίζονται στην απόφαση 2000/532/ΕΚ[6]της Επιτροπής και δεν υπερβαίνει τα όρια συγκέντρωσης που καθορίζονται στο παράρτημα IV του κανονισμού (EΚ) αριθ. 850/2004[7] του Ευρωπαϊκού Κοινοβουλίου και του Συμβουλίου.   || Κάθε φορτίο υποβάλλεται σε οπτική εξέταση από ειδικευμένο προσωπικό. Σε περίπτωση που από την οπτική εξέταση προκύψουν υπόνοιες για ενδεχόμενες επικίνδυνες ιδιότητες, λαμβάνονται κατάλληλα συμπληρωματικά μέτρα παρακολούθησης, όπως δειγματοληψίες και δοκιμές, κατά περίπτωση. Το προσωπικό είναι εξοικειωμένο με τις δυνητικές επικίνδυνες ιδιότητες που μπορεί να σχετίζονται με το ανακτημένο χαρτί και στα συστατικά ή χαρακτηριστικά των υλικών που επιτρέπουν την αναγνώριση των επικίνδυνων ιδιοτήτων. Η διαδικασία αναγνώρισης των επικίνδυνων υλικών τεκμηριώνεται στο πλαίσιο του συστήματος διαχείρισης. 
 1.4         Το ανακτημένο χαρτί δεν πρέπει να περιέχει απορροφημένο έλαιο, διαλύτες, βαφή, υδατικά και/ή λιπαρά τρόφιμα τα οποία μπορούν να ανιχνευθούν με οπτική εξέταση.   || Κάθε φορτίο υποβάλλεται σε οπτική εξέταση από ειδικευμένο προσωπικό. Όταν από την οπτική εξέταση προκύπτουν ενδείξεις απορρόφησης υγρών εκτός του νερού που μπορεί να οδηγήσει, π.χ., στην ανάπτυξη μυκήτων ή οσμών, και αυτές οι ενδείξεις δεν μπορούν να θεωρηθούν αμελητέες, το φορτίο παραμένει απόβλητο. Το προσωπικό είναι εξοικειωμένο με τα πιθανά είδη μόλυνσης που μπορεί να σχετίζονται με το ανακτημένο χαρτί και στα συστατικά ή χαρακτηριστικά των υλικών που επιτρέπουν την αναγνώριση των προσμείξεων. Η διαδικασία αναγνώρισης μόλυνσης τεκμηριώνεται στο πλαίσιο του συστήματος διαχείρισης. 
 Τμήμα 2. Απόβλητα που χρησιμοποιούνται ως εισροές στην εργασία ανάκτησης 
 2.1         Επικίνδυνα απόβλητα, βιολογικά απόβλητα, ανάμικτα αστικά απόβλητα, ιατρικά απόβλητα και χρησιμοποιημένα προϊόντα ατομικής υγιεινής δεν χρησιμοποιούνται ως εισροές.   || Διενεργείται έλεγχος παραλαβής όλων των λαμβανόμενων αποβλήτων που περιέχουν χαρτί (με οπτική εξέταση), καθώς και των συνοδευτικών εγγράφων, από ειδικευμένο προσωπικό το οποίο είναι εκπαιδευμένο στον τρόπο αναγνώρισης των εισροών που περιέχουν χαρτί και δεν πληρούν τα κριτήρια που προβλέπονται στο παρόν τμήμα. 
 Τμήμα 3. Διεργασίες και τεχνικές επεξεργασίας 
 3.1       Τα απορρίμματα χαρτιού έχουν διαχωριστεί στην πηγή ή κατά τη συλλογή ή τα απόβλητα εισροής έχουν υποστεί επεξεργασία διαχωρισμού του χαρτιού από τα συστατικά πλην του χαρτιού. Το χαρτί που προέρχεται από τις εν λόγω εργασίες φυλάσσεται χωριστά από οποιαδήποτε άλλα απόβλητα. 3.2       Έχουν ολοκληρωθεί όλες οι κατεργασίες, όπως διαλογή, διαχωρισμός, καθαρισμός ή ταξινόμηση, εκτός από την αποδεματοποίηση, που απαιτούνται για την προετοιμασία του χαρτιού για απευθείας εισροή στην πολτοποίηση για την κατασκευή προϊόντων χαρτιού. 3.3       Τα υλικά πλην του χαρτιού σε φορτία που περιέχουν περισσότερο από 1,5% αερόξηρου βάρους χαρτιού πολλαπλών υλικών υποβάλλονται σε ειδική επεξεργασία. Τα διαφορετικά υλικά του χαρτιού πολλαπλών υλικών διαχωρίζονται αποτελεσματικά. Οι διαχωρισμένες ίνες χαρτιού από το χαρτί πολλαπλών υλικών χρησιμοποιούνται για την κατασκευή χαρτιού. Τα υλικά πλην του χαρτιού που διαχωρίζονται από το χαρτί πολλαπλών υλικών ανακτώνται. ||               Σχετικά με τα φορτία χαρτιού πολλαπλών υλικών, ο παραγωγός/εισαγωγέας προσδιορίζει τους επόμενους κατόχους των φορτίων, καθώς και τις ποσότητες που μεταβιβάζονται έως την ανάκτηση όλων των υλικών του χαρτιού πολλαπλών υλικών. Ο προσδιορισμός αυτός μπορεί να γίνει με τη χρήση συστήματος ιχνηλασιμότητας. 
Παράρτημα
II
Δήλωση
συμμόρφωσης με
τα κριτήρια
αποχαρακτηρισμού
των αποβλήτων,
αναφερόμενη
στο άρθρο 4
παράγραφος 1
 1. || Παραγωγός/εισαγωγέας του ανακτημένου χαρτιού: Επωνυμία: Διεύθυνση: Αρμόδιος επικοινωνίας: Τηλέφωνο: Φαξ: Ηλεκτρονικό ταχυδρομείο:   
 2. || α) Βαθμός ποιότητας των απορριμμάτων χαρτιού σύμφωνα με το πρότυπο EN-643: β) Περιεκτικότητα σε συστατικά πλην του χαρτιού σε ποσοστιαίες μονάδες αερόξηρου βάρους: γ) Προέλευση του υλικού (σημειώνεται η αντίστοιχη περίπτωση). γ.1) πολλαπλό υλικό, όπως από συλλογή χωρίς διαχωρισμό. γ.2) μονο-υλικό, όπως από συλλογή με διαχωρισμό στην πηγή. 
 3. || Το φορτίο ανταποκρίνεται στις προδιαγραφές του προτύπου EN-643. 
 4. || Ποσότητα του φορτίου σε χιλιόγραμμα. 
 5. || Το παρόν φορτίο πληροί τα κριτήρια που αναφέρονται στο άρθρο 3 παράγραφοι 1 έως 3 του (κανονισμού). 
 6. || Ο παραγωγός του ανακτημένου χαρτιού εφαρμόζει σύστημα διαχείρισης σύμφωνο με τις απαιτήσεις του κανονισμού αριθ … [θα προστεθούν μετά την έκδοση του παρόντος κανονισμού], το οποίο έχει ελεγχθεί από διαπιστευμένο οργανισμό αξιολόγησης της συμμόρφωσης ή από επαληθευτή περιβάλλοντος ή, σε περίπτωση εισαγωγής χαρτιού το οποίο έπαυσε να αποτελεί απόβλητο στο τελωνειακό έδαφος της Ένωσης, από ανεξάρτητο εξωτερικό επαληθευτή. 
 7. || Το υλικό του παρόντος φορτίου προορίζεται αποκλειστικά για χρήση των ινών χαρτιού για την παραγωγή χαρτιού και, κατά περίπτωση, για ανάκτηση των υλικών πλην του χαρτιού που περιέχονται σε χαρτί πολλαπλών υλικών. 
 8.     || Δήλωση του παραγωγού/εισαγωγέα του ανακτημένου χαρτιού: Δηλώνω ότι, στον βαθμό που γνωρίζω, οι ανωτέρω πληροφορίες είναι πλήρεις και ακριβείς: Όνομα: Ημερομηνία: Υπογραφή:   
[1]               ΕΕ L
312 της 22.11.2008, σ. 3.
[2]               ΕΕ L
218 της 13.8.2008, σ. 30.
[3]               ΕΕ L
342 της 22.12.2009, σ. 1.
[4]               ΕΕ L
393 της 30.12.2006, σ. 1.
[5]               ΕΕ L
330 της 14.12.2011, σ. 25.
[6]               ΕΕ L
226 της 6.9.2000, σ. 3.
[7]               ΕΕ L 229 της 30.4.2004, σ.
1.